REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj:06-2/3-22

11. januar 2022. godine

B e o g r a d

ZAPISNIK

61. SEDNICE ODBORA ZA FINANSIJE,REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 11. JANUARA 2022. GODINE

Sednica je počela u 09,20 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Duško Tarbuk, Sonja Vlahović, Boban Birmančević, Bratimir Vasiljević, Ana Čarapić, Zoltan Pek i Milorad Mijatović.

Sednici su prisustvovali zamenici članova Odbora: Viktor Jevtović (zamenik Veroljuba Arsića), Velibor Milojičić (zamenik Gorana Kovačevića) i Mihailo Jokić (zamenik Vladimira Marinkovića).

Sednici nisu prisustvovali članovi Odbora: Nikola Jolović, Olivera Pešić, Dušan Bajatović, Ljiljana Kuzmanović Vujaković i Vojislav Vujić, niti njihovi zamenici.

Sednici je prisustvovao i Zoran Tomić narodni poslanik.

Sednici su prisustvovali i: Slavica Savičić, državni sekretar u Ministarstvu finansija i Vladimir Pejčić iz Sektora za digitalizaciju u finansijama.

Na predlog predsednika Odbora, Odbor je jednoglasno (12 glasova za) utvrdio sledeći:

Dnevni red:

1. Razmatranje Predloga zakona o Privremenom registru državljana Republike Srbije od 16 do 29 godina kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2, koji je podnela Vlada (broj 011-51/22 od 10. januara 2022. godine), u načelu.

Pre prelaska na rad po utvrđenom dnevnom redu Odbor je jednoglasno (sa 12 glasova za) usvojio zapisnik sa 60. sednice Odbora.

**PRVA TAČKA : Razmatranje Predloga zakona o Privremenom registru državljana Republike Srbije od 16 do 29 godina kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2, koji je podnela Vlada (broj 011-51/22 od 10. januara 2022. godine), u načelu**

Slavica Savičić je pojasnila uslove pod kojima lica od 16 do 29 godina mogu koristiti novčanu pomoć za ublažavanje posledica pandemije.

U diskusiji su učestvovali: Aleksandra Tomić, Vladimir Pejčić, Viktor Jevtović i Boban Birmančević.

Na osnovu člana 156. stav 3. Poslovnika Narodne Skupštine, Odbor je jednoglasno (12 glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o Privremenom registru državljana Republike Srbije od 16 do 29 godina kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 9,45 časova.

Sednica je tonski snimana

SEKRETAR ODBORA PREDSEDNIK

Tijana Ignjatović dr Aleksandra Tomić